Foto: ABC News AQSh prezidenti Barak Obama matbuot anjumanida ma’lum qilishicha, u yaqin orada birorta saylanadigan lavozimni egallashni xohlamaydi. Bundan avval, Spotify musiqa striming xizmati «pleylistlar prezidenti» lavozimi bo‘shligini e’lon qilib, bunga Barak Obama juda mos kelishini sha’ma qilgan edi. Bo‘sh ish o‘rniga bo‘lgan talablar ro‘yxatida aytilishicha, nomzod kamida «buyuk millatni boshqarish bo‘yicha kamida 8 yillik tajribaga ega bo‘lishi kerak». Spotify, shuningdek, «jamoa bilan ishlay oladigan, do‘stona, Nobel tinchlik mukofotiga ega bo‘lgan» nomzodni qidirayotganini qayd etgan.